Tom Slingsby

Tom Slingsby (s. 5. syyskuuta 1984 Sydney) on australialainen kilpapurjehtija ja olympiavoittaja. 186 senttimetriä pitkä ja 81 kilogrammaa painava Slingsby edustaa Gosford Sailing Clubia. Hän kilpailee laser-luokassa.

Slingsby saavutti olympiakultaa vuoden 2012 kesäolympialaisista Lontoosta laser-luokasta. MM-kilpailuista Slingsbyllä on viisi kultaa vuosilta 2007, 2008, 2010, 2011 ja 2012 sekä yksi hopea vuodelta 2006. Vuonna 2010 hänet valittiin vuoden purjehtijaksi ja vuonna 2012 Australian vuoden urheilijaksi.

Slingsbyn valmentajana toimii Arthur Brett. Hänet tunnetaan lempinimellä The Wind Whisperer ().

Lähteet 

Australialaiset kilpapurjehtijat
Australialaiset olympiavoittajat
Vuonna 1984 syntyneet
Elävät henkilöt